CELEX: 62014TN0217
Language: da
Date: 2014-04-09 00:00:00
Title: Sag T-217/14: Sag anlagt den 9. april 2014 — Gmina Kosakowo mod Kommissionen

30.6.2014   
            
            
               DA
            
            
               Den Europæiske Unions Tidende
            
            
               C 202/26
            
         Sag anlagt den 9. april 2014 — Gmina Kosakowo mod Kommissionen
   (Sag T-217/14)
   2014/C 202/33
   Processprog: polsk
   
      Parter
   
   
      Sagsøger: Gmina Kosakowo (Kosakowo, Polen) (ved juridisk rådgiver M. Leśny)
   
      Sagsøgte: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse af 11. februar 2014 i sag SA.35 388, hvorved Polen pålægges at kræve en uretmæssigt udbetalt statsstøtte til lufthavnen Gdynia-Kosakowo tilbagebetalt, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende:
               
                           —
                        
                        
                           En urigtig fastlæggelse af de faktiske omstændigheder, der er blevet lagt til grund for beslutningen.
                        
                     
         
               2.
            
            
               Andet anbringende:
               
                           —
                        
                        
                           Tilsidesættelse af artikel 107, stk. 1, TEUF på grund af den grundløse antagelse, at Gmina Kosakowo under tilsidesættelse af denne bestemmelse har ydet offentlig støtte, selv om denne enheds overtagelse af kapitalandelene i selskabet Port Lotniczy Gdynia-Kosakowo sp. z o.o. udgjorde modregning i forhold til en transaktion inden for rammerne af en aftale om forpagtning af jord og grundstykker. Derudover har Europa-Kommissionen anvendt kriteriet om den private investor fejlagtigt.
                        
                     
         
               3.
            
            
               Tredje anbringende:
               
                           —
                        
                        
                           Tilsidesættelse af de følgende retsforskrifter: Artikel 107, stk. 1, TEUF sammenholdt med artikel 5, stk. 1, i Rådets forordning (EF) nr. 659/1999 grundet en fejlagtig anvendelse af kriteriet om den private investor, artikel 7, stk. 5, sammenholdt med artikel 13, stk. 1, i Rådets forordning (EF) nr. 659/1999 grundet en urigtig fastsættelse af den støtte, der skal tilbagebetales, idet udgifter til sikkerhed og infrastruktur også er blevet medregnet deri, og artikel 296, stk. 2, TEUF, fordi den anfægtede afgørelse ikke er blevet behørigt begrundet, idet den ikke indeholder de væsentlige oplysninger, der gør det muligt at fastslå Kommissionens begrundelser.